hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu hu hu hu hu hu hu hu hu hu hu hu hu hu hu hu hu hu hu hu hu en fr hu hu hu hu en hu hu hu en
Kambodzsa - INFO - Angkor Tours
KAMBODZSA | INFO                                                      KETTESBEN | GYEREKEKKEL | BARÁTOKKAL
Kambodzsa a trópusi éghajlati övben fekszik és mindig meleg. A legkellemesebb novembertől márciusig utazni, ilyekor friss a reggel és eső csak ajándékba érkezik. Minden zöld, a medencék, árkok tele vízzel és a rizs januárig még lábon lengedez. A fél ország lassan kibújik víz alól: a Nagy-tó ilyenkor inkáb hatalmas és csodálatosan elevenek, élettel és gazdagsággal teli az árterek. Természetes, hogy ez lesz a legnépszerűbb és legdrágább időszak.
Áprilistól júniusig tikkasztó a hőség, a táj szárazabb, poros. Csak a reggel és az este elviselhető, ezek között árnyék vagy medence kell. Júniustól októberig minden nap esik (ez a nyári monszun), többnyire délután vagy este. A port fokozatosan felváltja a sár. Izgalmas, csendes lesz az ország, harsányzöld a táj és csillogni fognak a templomok. Gyönyörűek a fények és tiszta a levegő, de a rízsnek még híre-hamva sincs.
Kambodzsa, Angkor a legrövidebb útvonalon nettó 12 óra repüléssel érhető el Budapestről. Egy átszállással kizárólag a Qatar (15 óra alatt) repül Angkorba, pontosabban Siem Reapbe. Minden más opció legalább 2 átszállást (egy délkelet-ázsiai ugródeszkát) és hoszabb utazási időt igényel. Kambodzsa fővárosa Phnom Penh vagy a tengerparti Sihanoukville nemzetközi repülőtere szintén két átszállást igényelnek.
Angkor felderítése jól kombinálható a fővárossal és a tengerparttal, mindkét helyszín egy órás repülőúttal elérhető.
Kambodzsai kirándulás szintén kiválóan összeilleszthető a környező vagy közeli országok bármelyikével, hiszen több mint két tucat közvetlen repülési útvonal kapcsolja Angkort a világhoz.
Kambodzsa turisták által látogatott vidékein a közbiztonság megfelelő, kellemes félhomály ellenére az utcákon veszélyérzet nélkül lehet sétálni. A piacokon és egyéb tömeges vásárlóhelyeken, a világ egyéb turistahelyeihez hasonlóan, zsebtolvajlás előfordulhat, de ez általános körültekintéssel elkerülhető.
Kambodzsában a csapvíz nem iható, palackos víz viszont mindenhol kapható. Italunkba ne kérjük jeget, utcai árusoktól vásárolt tisztított, nyers zöldséget, gyümölcsöt lehetőleg ne fogyasszunk.
Fájdalom- és lázcsillapítók, antibiotikumok, fertőtlenítők, sebtapaszok, steril gézek nem árt, ha a táskánkban lapulnak, így az apróbb baleseteket és betegségeket magunk is kezelhetjük, de ha komolyabbra fordul a baj, mindenképpen forduljunk orvoshoz. A nagyobb települések gyógyszertárai jól felszereltek. Phnom Penhben és Siem Reapben jó ellátású kórházak vannak, de érdemes megfelelő betegségbiztosítással érkezni.
Kambodzsába utazáshoz kell vízum (30 napos), de azt a repülőtereken és több szárazföldi határátkelőhelyen helyben megvásárolhatjuk. Ára 30 USD (a szárazföldi határátlépés esetén egy igazolványkép is szükséges). E-vízumot azoknak érdemes kiváltaniuk, akik a szárazföldi határátkelés adminisztrációs nehézségeit szeretnék leegyszerűsíteni és meggyorsítani. Ennek ára: 36 USD.
Kötelező oltás ugyan nincs, de – különösen a fővároson kívüli vidékre utazás esetén – ajánlatos lehet egyes oltások (HepatitisA, Tifusz) felvétele. A szúnyogok ellen mindenképpen védekezzünk, főként a városoktól távolabb eső, vidéki területeken.
A magyarországi mobiltelefon szolgáltatók mindegyike működik, de a roaming tarifákról érdemes előre tájékozódni!
220V elektromos rendszer van, a dugalj-csatlakozások európaiak.
A nemzeti valuta, a riel gyakorlatilag váltópénz szerepet tölt be (1 USD = 4000 KHR) az országban.  A tranzakciók túlnyomó része készpénzben, USD-ben jelenik meg. Igyekezzünk minél újabb és hibátlan bankjegyeket és – az alacsony árak miatt – kis címleteket magunkkal vinni. A 2008-as és ennél régebbi  nagyobb címletű dollárosokat nem fogadják el. A városokban ATM-ek és bankok is találhatóak, kártyával fizetni csak néhány elegáns üzletben, étteremben lehet.
A Magyarország és Kambodzsa közötti időeltolódás télen + 6 óra, nyáron pedig + 5 óra.
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours